Komèt mawa périodha cendhak, duwé kalangsungan orbit kurang saka rongatus taun. Éwadéné komèt mawa périodha panjang, duwé orbit sing lumaku èwonan taun. Komèt mawa périodha cendhak dipercaya asalé saka Sabuk Kuiper, éwadéné komèt mawa périodha dawa, kayadéné Hale-bopp, asalé saka Awan Oort. Akèh klompok komèt, kayadéné Kreutz Sungrazers, kawangun saka pecahan sawijining indhuk tunggal.[49] Sebagéan komèt mawa orbit hiperbolik mungkin asalé saka njaba Tata Surya, nanging nemtokaké jalur orbité sacara mesthi iku angèl banget.[50] Komèt tuwa sing bahan volatilesé wis entèk amarga panas Srengéngé asring dikategorikaké minangka asteroid.[51]